Source: http://www.bihon.ro/oradenii-s-au-clasat-pe-locul-3/1571608
Timestamp: 2017-05-22 23:25:08+00:00

Document:
Orădenii s-au clasat pe locul 3 - BIHON
Publi24 BIHON Bihon CSM Oradea Orădenii s-au clasat pe locul 3 Orădenii s-au clasat pe locul 3	De	Gavril Nutiu	la	13. septembrie 2015 16:32	Reactualizat la:	14. septembrie 2015 12:18	Ediţia 2015 a Memorialului Antonio Alexe a fost câştigată de Albacomp Székesfehérvár.	FOTO: Turneu baschet CSM U Oradea a înregistrat două victorii şi o înfrângere, dar s-a situat doar pe locul 3 în clasamentul Memorialului Antonio Alexe, din cauza rezultatelor directe dintre primele trei clasate. Eşecul la 16 puncte diferenţă din meciul de debut, cel cu Albacomp Székesfehérvár, a cântărit mult în stabilirea ierarhiei finale a turneului. Conducerea echipei orădene nu a urmărit însă cu prioritate rezultatele la această competiţie, propunându-şi în primul rând exersarea schemelor şi închegarea relaţiilor de joc dintre componenţii lotului.
CSM U Oradea a început bine meciul din prima etapă, cu Albacomp, adjudecându-şi primul sfert cu 26-23. Maghiarii au trecut însă la conducere în sfertul secund, mărindu-şi apoi avantajul în ultimele două sferturi, pe fondul unui joc defensiv slab al gazdelor. Scorul final, 81-97 era nescontat în special prin prin proporţiile sale, mai ales că în urmă cu câteva zile, CSM Oradea învinsese campioana en titre a Ungariei, Szolnoki Olaj KK. Principalii marcatori ai orădenilor în partida cu Albacomp au fost Barnette 17, Mandache 14, Lucic 14, Markovic 13, Franklin 5 etc.
Victorie după prelungiri
În cea de-a doua etapă, CSM U Oradea a întâlnit campioana Macedoniei, MZT Skopje, de care a dispus cu scorul de 98-94, după o repriză de prelungiri. Scorul la finele timpului regulamentar a fost egal, 82-82. Meciul a fost echilibrat pe durata primelor trei sferturi, dar gazdele s-au desprins în sfertul patru, având avantaj de 14 puncte cu trei minute înainte de final, scor 80-66. Se părea că orădenii nu mai pot scăpa victoria, dar oaspeţii au avut un come-back de efect, pe fondul superficialităţii din jocul gazdelor. În prelungiri, echipa noastră a reuşit să-şi apropie victoria. Cei mai buni marcatori ai CSM U Oradea în acest meci au fost Franklin 19, Markovic 19, Barnette 17, Nuhanovic 12 etc.
Gazdele au întâlnit formaţia Inter Bratislava în ultima partidă a turneului, obţinând o victorie facilă, scor 77-62, după un meci pe care l-au controlat cu autoritate. CSM U s-a desprins încă din primul sfert, câştigat cu 18-9, mărind apoi ecartul în următoarele două sferturi, când scorul a devenit 65-42. Echipa slovacă a recuperat din handicap în sfertul patru, în care a reuşit un parţial de 11-0, scor 65-53, dar orădenii revin şi se impun finalmente fără emoţii, scor final 77-62. Cele mai multe puncte pentru CSM U le-au reuşit Lucic 15, Markovic 12, Popescu 11 etc.
Echipa orădeană nu a putut beneficia la acest turneu de serviciile celui de-la şaselea său jucători străin, Nemanja Barac, care este uşor accidentat. Stafful formaţiei noastre a decis să-l menajeze, pentru a nu se risca o accidentare mai gravă.
Albacomp Székesfehérvár – CSM U Oradea 97-81
MZT Skopje Aerodrom – Inter Bratislava 83-67
Inter Bratislava – Albacomp Székesfehérvár 90-93
CSM U Oradea – MZT Skopje Aerodrom 98-94 după o repriză de prelungiri
MZT Skopje Aerodrom – Albacomp Székesfehérvár 68-61
CSM U Oradea – Inter Bratislava 77-62
1. Albacomp Székesfehérvár 3 2 1 251 – 239 5
2. MZT Skopje 3 2 1 245 – 226 5
3. CSM U Oradea 3 2 1 256 – 253 5
4. Inter Bratislava 3 0 3 219 – 253 3
Turneul a fost câştigat de Albacomp Székesfehérvár, departajarea dintre primele trei clasate făcându-se pe baza rezultatelor directe dintre acestea.
FOTO: Turneu baschet Taguri: baschet masculin, CSM U Oradea, memorialul antonio alexe	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 
 CSM 
 CSM